Torna a Burjassot l’Escola de Nadal
2025-07-24

L’àrea de Cultura i Joventut de l’Ajuntament de Burjassot, a través de l’Agència Jove ha llançat, un any més, l’Escola de Nadal, uns dies per a omplir d’oci les vacances escolars que tenen els xiquets i els joves del municipi, arribades les Festes Nadalenques.

Totes les activitats que proposa l’Escola de Nadal 2016-2017 tindran lloc en la Casa de Cultura, els dies 23, 27, 28, 29 i 30 de desembre, així com els dies 2, 3, 4 i 5 de gener de l’any pròxim. Totes elles amb un sol objectiu: fer jugar, gaudir i divertir-se a tots els xiquets i les xiquetes, entre els 4 i els 12 anys, que s’apunten. Enguany, totes les activitats programades giraran entorn de la temàtica de la pel·lícula “Pesadilla antes de Navidad”, de Tim Burton.

La matrícula per a l’Escola de Nadal s’obrirà dimecres que ve 30 de novembre i les places són limitades. Per a la formalització de la matrícula, que podrà cursar-se en línia o presencialment en el Servei d’Informació de la Casa de Cultura, amb cita prèvia, és necessari presentar fotocòpia del SIP del xiquet o xiqueta matriculat, així com la fulla d’autorització d’entrades i eixides signada.

El de l’Escola de Nadal, en horari normal, que és de 9 a 13:30 h, és de 42 euros. El preu per als xiquets i xiquetes que es matriculen amb horari especial, de 8 a 13:30 h, serà de 51 euros, mentre que les matrícules que incloguen menjador, al preu de la matrícula se li han d’afegir 30 euros.